Diari Oficial de la Generalitat Valenciana


Sumari del DOGV 6590, del 19-08-2011 (2011/8368)

Notificació de la sentència dictada en el judici civil número 27/2011.
----------------------------------------------------------------------

### Dades del document

Número de DOGV
:   6590

Data del DOGV
:   19-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8368


Organisme emissor
:   Jutjat de Violencia Sobre la Dona Número 2 de València

Tipus de document
:   Edicte

Notificació de la sentència dictada en el judici civil número 27/2011. [2011/8368]  
Assumptes civils judici divorci contenciós 000027/2011  
Part demandant: María Nausi.  
Part demandada: Pantelimon Nausi.  
Sobre: divorcis no consensuats.  
En el judici a què es fa referència més amunt s'ha dictat la sentència en data 10 de maig de 2011, que té l'encapçalament i la dispositiva que són com segueix:  
«Sentència número 24/2011  
València, 10 de maig de 2011  
Carmen Grau Sánchez, magistrada jutgessa del Jutjat de Violència sobre la Dona número 2 de València, he vist aquestes actuacions de divorci seguides en aquest Jutjat amb el número 27/11, seguides a instàncies de María Nausi, representada per la procuradora dels tribunals María del Carmen Miralles Piqueres i assistida per la lletrada Yolanda Albero Amorós. Pantelimon Nausi, declarat en rebel·lia.  
  
Antecedents de fet:  
Primer. La procuradora dels tribunals María del Carmen Miralles Piqueres, en nom i representació de María Nausi, va presentar demanda de divorci contenciós contra María Nausi, demanda que va correspondre per torn de repartiment a aquest Jutjat, i en la qual, sobre la base dels fets i fonaments de dret que estimava aplicables, sol·licitava que es decretara el divorci dels cònjuges i l'estimació de les mesures complementàries que es demanaven, del matrimoni indicat.  
Segon. Una vegada admesa a tràmit la demanda, es va ordenar citar a termini al demandat amb lliurament de documents perquè dins del termini de 20 dies es personara de forma legal en les actuacions, el qual no va comparéixer dins del termini establit i en la forma escaient, per la qual cosa va ser declarada en rebel·lia.  
Tercer. Es va disposar convocar les parts a la celebració de la corresponent vista. La part actora es va ratificar en l'escrit de demanda, es va rebre el plet a prova, proposat per les parts, i es va practicar la declarada pertinent; després d'això, les actuacions van restar pendents de dictar la sentència corresponent.  
Quart. En la tramitació d'aquest procediment s'han observat les formalitats i les prescripcions legals.  
Fonaments de dret:  
Primer. De conformitat amb el que disposa l'article 107.2 del Codi Civil, és aplicable la Llei Nacional Comú dels Cònjuges, és a dir, el Codi Civil romanés de data 4 de gener de 1954 (articles 37 a 44).  
  
Segon. L'article 38 del Codi romanés disposa que «el tribunal no podrà dissoldre el matrimoni mitjançant divorci més que en el cas que per motius fonamentats les relacions entre els esposos estiguen greument danyades i la continuïtat del matrimoni no siga possible».  
  
El Codi romanés no enumera taxativament les causes de divorci, per tant, es tracta d'un sistema obert. La jurisprudència entén com a causes que puguen fonamentar el divorci, entre altres, l'existència d'actituds violentes, causa la concurrència de la qual resta acreditada atés que se segueix en aquest Jutjat procediment penal contra Pantelimon Nausi (diligències prèvies 116/10) per presumpte maltractament i amenaces comeses sobre la persona de María Nausi.  
Davant del que s'ha exposat pertoca accedir al divorci sol·licitat per la part actora ja que resta acreditat que les relacions entre els esposos estan greument danyades i la continuïtat del matrimoni ja no és possible.  
Tercer. Pel que fa a les mesures complementàries que aquest pronunciament ha de comportar, la part actora sol·licita que es fixe una pensió compensatòria de 100 euros al mes.  
L'article 41 del Codi romanés estableix que el cònjuge divorciat té dret a una pensió d'aliments si es troba en un estat de necessitat per causa d'incapacitat per al treball patida amb anterioritat al matrimoni, o durant el temps del matrimoni, tindrà dret a una pensió d'aliments si la incapacitat apareix en el transcurs d'un any des de la dissolució del matrimoni, però únicament en el cas en què la incapacitat es dega a circumstàncies relacionades amb el matrimoni.  
  
En el cas d'actuacions, atés que la part demandant no aporta cap prova que acredite que concorre en la demandant causa d'incapacitat per al treball i ni tan sols s'al·lega aquesta concurrència per a fonamentar la petició d'una pensió, no en pertoca la concessió.  
Quart. Pel que fa a les costes processals, no pertoca disposar un especial pronunciament sobre aquestes, atés l'objecte i la finalitat d'aquest expedient de mesures provisionals.  
Vistos els preceptes citats i tots altres que hi són aplicables de manera general i pertinent.  
Dispositiva  
Declare dissolt, per causa de divorci, el matrimoni contret per María Nausi i Pantelimon Nausi, amb tots els efectes legals.  
  
No pertoca fixar pensió compensatòria a favor de l'esposa.  
Tot això sense fer declaració sobre costes processals.  
Tot això sense fer una condemna especial a les costes d'aquest procediment.  
Una vegada que siga ferma aquesta sentència es declararà dissolt el règim econòmic del matrimoni.  
I una vegada siga ferma aquesta resolució, trameteu-ne una testimoniança al registre civil on figure inscrit el matrimoni, perquè l'anoten al marge.  
Aquesta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial, s'anotarà en el llibre corresponent, i de què es durà una testimoniança a les actuacions originals, i que es notificarà a les parts, fent-los saber que, contra aquesta sentència poden preparar en aquest Jutjat un recurs d'apel·lació, dins dels cinc dies següents a la seua notificació. El recurs no s'admetrà si en interposar-lo la part no acredita haver consignat en l'entitat Banesto i en el compte de dipòsits i consignacions obert a nom d'aquest Jutjat, amb referència a aquest procediment, la quantitat de cinquanta (50) euros en concepte de dipòsit per a recórrer, conforme a la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre), llevat que tinga reconegut el dret d'assistència jurídica gratuïta.  
Ho pronuncie, mane i firme».  
Atés que es desconeix el domicili o la residència actuals de la part demandada, mitjançant la diligència d'ordenació de data 12 de juliol de 2011, de conformitat amb el que disposen els articles 156.4 i 164 i de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat y en el diari oficial, per a portar a efecte la diligència de notificació de sentència.  
  
València, 12 de juliol de 2011.- La secretària judicial: María Asunción Beneyto Torres.